No products in the cart.
Jul 28 – DUKHIYA ATMA TE!
Matthew 5:3: "ashirbaad ase tai khan ke jun khan dukhiya ase atma te, kilekoile tai khan laga Swarg laga rajyo."
Itu ekta dangor ashirbad ase ki ami khan pabole ase rajyo swarg laga, atma te dukhiya hoi kene.
Luke laga subh samachar te, adhaya 18 te,a mi khan puribole pai duita manu jun hi mondir te jai prathana koribole, ektfa Pharisee aru ekta tax collector. Pharisee laga bishi uncha podh thakishe aru taike bishi dharamkari aru prabhubhakta mani thakishe. hoilebi tax collector khan tax loi thake roman sorkar khan pora, aru tai khan ke papi aru biya mani thake.
Pharisee khara kori kene prathana korishe tai laga pobitrota ke koi kene, tai vrat dui din rakha laga aru thik homoi te daswa bhag diya laga ke koi kene. Tai laga prathana tu sob pobitro thakishe aru ghamand pora bhnorta hoi kene. Tai laga prathana pora dikhai ke tai laga iku te bi nomrota koa ke nai juntu Isor pora ami khan te bhabna kore. Hoilebi tax collector bishi durte khara korishe, tai laga suku bi nauthai kene swarg phine, hoilebi tai laga chhati kemari kene koi, 'Isor, daya koribi ami ekta papi te!'. Tai laga nomrota pora, itu mau ke pothaishe ghor te wapas jayaz sabbit Isor laga agete hoi kene jaishe.
Isor jun hi dohoray zaroorat nomro hua laga, rakhi di kene pura rajyo swarg ke aru ashish thaka hodai din laga jibon apuni laga agete rakhi kene. Tai pora dihai anondo swargya rajyo laga, jibon diya laga phal aru mukut jibon laga. Tai pora koi: "ami laga chokra, ami laga chokri, judi apuni loi jai ekta nomro laga jibon ke ekta dukhiya atma ke loi kene, pura rajyo swarg laga apuni laga hobo." Judi ami khan thake ekta jibon nomro laga olop homoi nimite ami khan bitai diya ke itu prithibi te, tini hoile apuni luft uthabo dangor ashirbaad hodai din laga. Jitvya apuni nijor ke nomro kore Iosr laga nazar te, Tai pora uthai dibo swarg tok (james 4:10).
Apuni bhabna kori thakibo, ki swarg laga ragyo te ghushibole nimite, apuni khan kaam koribo lage daan laga, bhal hobo le aru vrat loi she koile. Hoi itu khan hosa hobo pare, hoilebi poila chabi tu hoile swarg laga rajyo ke khulibole tu ase dukhiya atma te. Ami khan laga Iosr Jisu hodai hi koi, jun pora nomro kre nijor ke chutu bacha nishina tai hi dangor ase swarg laga rajyo te (Matthew 18:4)
Hobole dibi itu samaj ke majak urabole, hoilebi ashwasan diye ki apuni laga ase swarg laga rajyo. Yaad rakhibi ki Isor pora virodh kore ghamandi khan ke, hoilebi diye anughrah nomro khan ke. (james 4:6).
Aji bhabna koribole laga pobitro kotha tu hoile Philippians 2:9-10: "itu karone, Isor pora uncha kori dishe Tai ke aru dishe Taike naam juntu sob naam pora uncha ase, ki Jisu laga naam te sob ghutna teki bo, swarg te, aru prithibi te bi aru prithibi laga bhitor." (philipians 2:9-10).